Príručka používateľa počítača VAIO Typový rad SVZ1311

Úloha

# Zmena nastavení funkcie Rapid Wake (režim spánku)

Môžete zmeniť nastavenia funkcie Rapid Wake v nástroji VAIO Control Center.
Funkcia Rapid Wake je predvolene povolená. Pomocou tejto funkcie môžete počítač VAIO nechať v režime spánku bez rizika straty údajov, pretože počítač prejde do režimu spánku až po uložení údajov, s ktorými pracujete, vo vstavanom úložnom zariadení.
Môžete navyše šetriť energiou batérie znížením spotreby, keď je počítač v režime spánku.

1. Kliknite na tlačidlo (Štart) a položky Všetky programy a VAIO Control Center.

1. Kliknite na položky Manažment napájania (Power Management) a Rapid Wake.

Kliknutím začiarknite alebo zrušte začiarknutie políčka Rapid Wake.
Začiarknutím políčka povolíte funkciu Rapid Wake a zrušením začiarknutia ju zakážete.
Poznámka

- Ak funkciu Rapid Wake zakážete a počítač prejde do režimu spánku, údaje, s ktorými pracujete, sa neuložia vo vstavanom úložnom zariadení. Preto ak sa počítač v režime spánku vypne, napríklad v dôsledku vybitia batérie alebo odpojenia počítača od napájacieho zdroja, údaje, s ktorými ste pracovali, sa stratia a nebudete ich môcť obnoviť. Ak chcete predísť strate údajov, uložte ich, skôr než počítač prejde do režimu spánku. Po vypnutí funkcie Rapid Wake bude v režime spánku indikátor napájania pomaly blikať na oranžovo. Ak sa v režime spánku vybíja batéria, indikátory nabíjania a napájania blikajú súčasne.
  Ak používate funkciu systému Windows na šifrovanie pevného disku, musíte konfigurovať aj ďalšie nastavenia. Ďalšie informácie pozri Poznámky k režimu spánku [Detaily].

- Ak je k vášmu počítaču VAIO pripojená (dodávaná alebo voliteľná) dokovacia stanica, funkcia Rapid Wake sa vypne aj keď je začiarknuté políčko Rapid Wake. Ak chcete zapnúť funkciu Rapid Wake, odpojte dokovaciu stanicu od svojho počítača.

Súvisiaca téma
Používanie režimu spánku
Poznámky k režimu spánku