Príručka používateľa počítača VAIO Typový rad SVZ1311

Referenčné informácie

# Kombinácie a funkcie s klávesom Fn

Ak chcete vykonať akciu spúšťanú pomocou klávesovej skratky, stlačte a podržte kláves Fn a súčasne stlačte ďalší kláves.
Ak napríklad chcete vypnúť zvuk: Fn+F2 → Stlačte a podržte kláves Fn a stlačte kláves F2.
Niektoré funkcie klávesnice možno používať iba pri spustenom systéme Windows.

### Fn + (F1)

Vypína a zapína dotykový panel. [Detaily]

### Fn + (F2)

Vypína a zapína vstavané reproduktory alebo slúchadlá.

### Fn + / (F3/F4)

Opakovaným stláčaním klávesov upravíte hlasitosť vstavaných reproduktorov a slúchadiel. [Detaily]
Ak chcete hlasitosť znížiť, stláčajte klávesy Fn+F3.
Ak chcete hlasitosť zvýšiť, stláčajte klávesy Fn+F4.

### Fn + / (F5/F6)

Opakovaným stláčaním klávesov upravíte jas obrazovky LCD počítača. [Detaily]
Ak chcete znížiť intenzitu podsvietenia, stláčajte klávesy Fn+F5.
Ak chcete zvýšiť intenzitu podsvietenia, stláčajte klávesy Fn+F6.

### Fn + (F7)

Prepína výstup na externý displej.
Niekoľkonásobným stlačením klávesov Fn+F7 vyberte požadovaný výstup na displej a stlačením klávesu Enter potvrďte výber. [Detaily]

- Len počítač
  Obraz zobrazí len na obrazovke počítača.

- Duplikovať
  Zobrazí rovnaký obraz na obrazovke počítača aj na externom displeji.

- Rozšíriť
  Rozšíri vašu pracovnú plochu aj na externý displej. Obrazovka počítača a externý displej vytvoria jednu pracovnú plochu. (Viac monitorov)

- Len projektor
  Obraz zobrazí len na externom displeji.

Ak je k vášmu počítaču VAIO pripojená (dodávaná alebo voliteľná) dokovacia stanica, uvedené možnosti sa zmenia nasledovne:

- Len počítač
  Obraz zobrazí len na obrazovke počítača.

- Duplikovať
  Zobrazí rovnaký obraz na obrazovke počítača aj na externom displeji pripojenom k počítaču.

- Rozšíriť
  Na obrazovke počítača a na externých displejoch zobrazí rôzne obrazy.

- Iba na externom displeji
  Zobrazí obrazy len na externých displejoch pripojených k dokovacej stanici.

### Fn + / (F9/F10)

Zmena veľkosti obrázku alebo dokumentu zobrazeného v niektorom softvéri.
Ak chcete obrázok zmenšiť, stlačte klávesy Fn+F9.
Ak chcete obrázok zväčšiť, stlačte klávesy Fn+F10.
Táto funkcia nemusí byť k dispozícii v závislosti od používaného softvéru.

### Fn + (F12)

Vypne napájanie väčšiny komponentov vášho počítača VAIO, vrátane obrazovky LCD a CPU (režim dlhodobého spánku).

### Fn + Num Lk (Num Lock)

Aktivuje numerickú klávesnicu na zadávanie čísel.

### Fn + Scr Lk (Scroll Lock)

Funkcia sa líši v závislosti od používaného softvéru. Ďalšie informácie nájdete v Pomocníkovi k softvéru.

### Fn + Pg Up (Page Up)

Zobrazí predchádzajúcu stranu.

### Fn + End (End)

Presunie kurzor na koniec riadka alebo strany.

### Fn + Pg Dn (Page Down)

Zobrazí nasledujúcu stranu.

### Fn + Home (Home)

Presunie kurzor na začiatok riadka alebo strany.