Príručka používateľa počítača VAIO Typový rad SVZ1311

Referenčné informácie

# Poznámky k používaniu TPM
<Modely vybavené bezpečnostným čipom TPM>

Pred používaním modulu Trusted Platform Module (TPM) si prečítajte nasledujúce opatrenia týkajúce sa správneho používania.

## Poznámky k nastaveniu systému BIOS

- Obnovenie nastavení TPM na obrazovke nastavení systému BIOS zablokuje prístup k údajom zašifrovaným nástrojom TPM. Ak máte údaje zašifrované nástrojom TPM, v prípade potreby pred obnovením nastavení vytvorte záložnú kópiu údajov.

- Pred aktivovaním TPM v okne nastavenia systému BIOS si nastavte heslo systému BIOS [Detaily], aby ste neoprávneným používateľom zabránili modifikácii nastavení TPM.

## Poznámky k správe súborov nástrojom TPM

- Zabezpečovacia funkcia TPM vášho počítača VAIO nezabezpečuje úplnú bezpečnosť vašich údajov a hardvéru.

- Sony neprijíma žiadnu zodpovednosť za prípadné problémy a škody, ktoré sú spôsobené používaním alebo neschopnosťou použiť nástroj TPM.

- Pred posielaním svojho počítača VAIO do opravy si zálohujte svoje údaje na TPM alebo na vstavané úložné zariadenie držte ich v tajnosti pred ostatnými používateľmi.
  Spoločnosť Sony nepreberá zodpovednosť za stratu údajov, ku ktorej dôjde v dôsledku opravy.

- Ak je počas opravy potrebné vymeniť základnú dosku vášho počítača, vymení sa aj TPM.

- Manipuláciu s údajmi spravovanými nástrojom TPM a ich údržbu vykonávajte na vlastnú zodpovednosť. Sony nepreberá žiadnu zodpovednosť za prípadné problémy, ktoré sú spôsobené vašimi zásahmi a údržbou.