Príručka používateľa počítača VAIO Typový rad SVZ1311

Úloha

# Vloženie a vybratie média „Memory Stick“

Pomocou média „Memory Stick“ môžete ukladať údaje alebo prenášať snímky medzi digitálnym fotoaparátom a počítačom VAIO. Pri vkladaní a vyberaní média „Memory Stick“ postupujte podľa týchto krokov.

## Vloženie média „Memory Stick“

1. Nájdite zásuvku na médium „Memory Stick“.

1. Médium „Memory Stick“ [Detaily] držte tak, aby šípka smerovala k zásuvke, a opatrne ho zasúvajte do zásuvky, kým nezacvakne na svojom mieste.

Systém automaticky rozpozná médium „Memory Stick“ a zobrazí jeho obsah*. Ak sa na pracovnej ploche nič nezobrazí, kliknite na tlačidlo (Štart) a na položku Počítač a dvakrát kliknite na ikonu média „Memory Stick“*.
* Písmeno jednotky pre zásuvku na médium „Memory Stick“, napríklad „E:“, sa môže líšiť v závislosti od systémovej konfigurácie počítača VAIO.
Poznámka

- Po vložení média „Memory Stick“ do zásuvky sa ikona média „Memory Stick“ zobrazí v okne Počítač.

- Ak médium „Memory Stick“ nemôžete zasunúť ľahko, opatrne ho vytiahnite a skontrolujte, či ho zasúvate v správnom smere. Pri vkladaní do zásuvky držte médium „Memory Stick“ tak, aby šípka ukazovala v správnom smere. Ak médium „Memory Stick“ nemožno vložiť hladko, nezasúvajte ho do zásuvky násilím. Mohli by ste poškodiť počítač VAIO alebo médium.

Rada

- Pri prvom vložení média „Memory Stick“ do zásuvky sa môže zobraziť výzva na inštaláciu ovládača. Ak sa táto výzva zobrazí, nainštalujte softvér podľa pokynov na obrazovke.

## Vybratie média „Memory Stick“

1. Nájdite zásuvku na médium „Memory Stick“.

1. Presvedčte sa, že nesvieti indikátor prístupu k médiu.

1. Médium „Memory Stick“ zatlačte smerom do počítača VAIO a uvoľnite.

1. Vytiahnite médium „Memory Stick“ zo zásuvky.

Poznámka

- Médium „Memory Stick“ nevyberajte, kým svieti indikátor prístupu k médiu. Mohli by ste stratiť údaje. Veľké objemy údajov môžu vyžadovať dlhší čas na načítanie, takže pred vybratím média „Memory Stick“ sa presvedčte, že indikátor nesvieti.

- Médium „Memory Stick“ vyťahujte opatrne. V opačnom prípade môže nečakane vyskočiť.

Súvisiaca téma
Informácie o médiu „Memory Stick“
Kompatibilné médiá „Memory Stick“
Formátovanie média „Memory Stick“
Poznámky k používaniu média „Memory Stick“