Príručka používateľa počítača VAIO Typový rad SVZ1311

Úloha

# Odstránenie oblasti vyhradenej pre funkciu Rapid Wake počas obnovovania (pred použitím funkcie Šifrovanie jednotiek)

Pri predvolených nastaveniach režimu spánku sa informácie o stave počítača uložia vo vyhradenej oblasti, keď váš počítač VAIO prejde do režimu spánku.
Túto oblasť však nemôzete zašifrovať funkciou Windows na šifrovanie jednotiek BitLocker alebo inou funkciou na šifrovanie jednotiek.
Ak použijete niektorú funkciu na šifrovanie jednotiek, počítač najprv obnovte pri iných nastaveniach, než s ktorými bola vytvorená vyhradená oblasť, aby nezostali nezašifrované údaje v počítači.

1. Kým je počítač VAIO vypnutý, stlačením tlačidla ASSIST spustite nástroj Záchrana VAIO Care (VAIO Care Rescue).

1. Kliknite na položky Nástroje (Tools) a Spustiť pokročilého sprievodcu obnovou (Start advanced recovery wizard).

Postupujte podľa pokynov na obrazovke, kým sa nezobrazí obrazovka na výber typu obnovenia.

1. Vyberte niektorú možnosť okrem Prispôsobená obnova - len disk C: (Custom recovery - C: drive only).

1. Kliknutím zrušte začiarknutie políčka Vytvoriť oblasť vyhradenú pre funkciu Rapid Wake (Create a dedicated partition to enable Rapid Wake) alebo Využiť priestor na jednotke SSD pre funkciu Rapid Wake (Use space on the SSD to enable Rapid Wake) na obrazovke Ďalšie možnosti (Additional options) a kliknite na tlačidlo Ďalej (Next).

Pri tomto nastavení sa vyhradená oblasť nevytvorí počas obnovovania.

1. Postupujte podľa pokynov na obrazovke.

1. Po dokončení obnovenia reštartujte počítač VAIO.

1. Uistite sa, že je funkcia Rapid Wake vypnutá v nástroji VAIO Control Center. [Detaily]

V opačnom prípade obnovenie nemusí prebehnúť správne. Skúste zopakovať postup od kroku 1.

1. Povolenie funkcie šifrovania jednotky.

Poznámka

- Obnovením nastavení počítača VAIO sa odstránia všetky údaje uložené vo vašom vstavanom úložnom zariadení.

Súvisiaca téma
Poznámky k režimu spánku
Vytvorenie ďalších jednotiek (úprava oblastí disku)