Príručka používateľa počítača VAIO Typový rad SVZ1311

Referenčné informácie

# Poznámky k používaniu funkcie BLUETOOTH(R)
<modely vybavené funkciou BLUETOOTH>

Pred používaním funkcie BLUETOOTH si prečítajte nasledujúce opatrenia týkajúce sa správneho používania.

- V niektorých krajinách alebo regiónoch môžu používanie funkcie BLUETOOTH obmedzovať miestne predpisy.

- V závislosti od výrobcu alebo verzie softvéru používaného výrobcom nemusí funkcia BLUETOOTH fungovať s niektorými zariadeniami. Pred kúpou skontrolujte systémové požiadavky zariadenia BLUETOOTH.
  Informácie o zariadeniach BLUETOOTH nájdete na webovej lokalite technickej podpory počítačov VAIO.
  Niektoré zariadenia BLUETOOTH vyžadujú overovanie (párovanie), skôr než vytvoria pripojenie s iným zariadením. Pred pripojením takýchto zariadení vykonajte overovanie.

- Zariadenia BLUETOOTH pracujú v pásme 2,4 GHz, ktoré používajú aj rôzne iné zariadenia. Zariadenia BLUETOOTH využívajú technológie na minimalizáciu rádiového rušenia od iných zariadení používajúcich rovnaké pásmo. Rádiové rušenie však môže napriek tomu znížiť komunikačnú rýchlosť, skrátiť dosah komunikácie alebo v niektorých prípadoch spôsobiť poruchy komunikácie.

- Komunikačná rýchlosť a dosah sa môžu líšiť v závislosti od nasledujúcich podmienok:

- vzdialenosť medzi komunikačnými zariadeniami,

- prítomnosť prekážok medzi zariadeniami,

- okolité prostredie, ktoré zahŕňa prítomnosť stien a materiálov týchto stien,

- konfigurácia zariadení,

- používaný softvér,

- podmienky šírenia rádiového signálu.
  Komunikácia sa môže v závislosti od podmienok šírenia rádiového signálu prerušiť.

- Ak je počítač VAIO kompatibilný s vysokorýchlostnou technológiou BLUETOOTH a chcete ho používať na vysokorýchlostnú komunikáciu, zapnite v počítači funkciu bezdrôtovej siete LAN aj pripojenia BLUETOOTH.

- V dôsledku obmedzení normy BLUETOOTH a elektromagnetického rušenia v prostredí sa počas súvislého prenosu môžu veľké súbory niekedy poškodiť.

- Pripojenie viacerých zariadení BLUETOOTH k počítaču VAIO môže spôsobiť zahltenie kanálu a následný slabý výkon zariadení. Pri používaní technológie BLUETOOTH ide o bežný jav, ktorý neznamená poruchu.

- Ak v počítači VAIO prehrávate videá s výstupom zvuku z pripojeného zariadenia BLUETOOTH, môže sa stratiť synchronizácia obrazu a zvuku. Pri používaní technológie BLUETOOTH ide o častý jav, ktorý neznamená poruchu.

- Všetky zariadenia BLUETOOTH musia byť certifikované podľa postupu stanoveného spoločnosťou Bluetooth SIG, aby sa zaručila ich kompatibilita so štandardom BLUETOOTH.
  Dokonca aj keď sú zariadenia BLUETOOTH kompatibilné so štandardom BLUETOOTH, výkon jednotlivých zariadení, špecifikácie a prevádzkové postupy sa môžu líšiť. Prenos údajov nemusí byť možný vo všetkých situáciách.

- Kompatibilita niektorých zariadení BLUETOOTH s počítačom VAIO sa nezaručuje.

- Ak potrebujete súrne vypnúť funkciu BLUETOOTH, vypnite počítač VAIO.

Súvisiaca téma
Informácie o funkcii BLUETOOTH(R)<modely vybavené funkciou BLUETOOTH>
Komunikácia s iným zariadením BLUETOOTH(R), napríklad myšou<modely vybavené funkciou BLUETOOTH>
Zastavenie komunikácie prostredníctvom pripojenia BLUETOOTH(R)<modely vybavené funkciou BLUETOOTH>
Informácie o zabezpečení funkcie BLUETOOTH(R)<modely vybavené funkciou BLUETOOTH>
Poznámky o používaní funkcie bezdrôtovej siete LAN