Príručka používateľa počítača VAIO Typový rad SVZ1311

Úloha

# Pripojenie/odpojenie dokovacej stanice

K počítaču VAIO môžete pripojiť (dodávanú alebo voliteľnú) dokovaciu stanicu.

## Pripojenie dokovacej stanice

1. Pripevnite dokovaciu stanicu k vertikálnemu stojanu.

Dokovaciu stanicu vždy inštalujte podľa ilustrácie vľavo dole.
Dokovaciu stanicu neinštalujte v obrátenej polohe.
Rada

- Ak dokovaciu stanicu používate bez vertikálneho stojanu, položte dokovaciu stanicu s logom VAIO nahor podľa ilustrácie nižšie.

1. Dokovaciu stanicu pripojte k napájaciemu zdroju.

Jeden koniec napájacej šnúry (1) zapojte do napájacieho adaptéru (2) a druhý koniec do napájacej zásuvky.
Kábel od napájacieho adaptéra zapojte do portu DC IN (3) na dokovacej stanici (4).

1. Zapojte konektor dokovacej stanice do dokovacej stanice/portu USB aj do portu DC IN na svojom počítači VAIO.

Poznámka

- Uistite sa, že používate napájací adaptér dodávaný s dokovacou stanicou. Ak používate napájací adaptér dodaný s počítačom VAIO, môžete stratiť všetky svoje neuložené údaje.

- Po pripojení dokovacej stanice k svojmu počítaču VAIO nepoužívajte zostavu asi na 10 sekúnd.

## Odpojenie dokovacej stanice

1. Zatvorte určité softvérové aplikácie, ktoré používajú grafický akcelerátor alebo pristupujú na optickú jednotku alebo port USB na dokovacej stanici.

1. Stlačte tlačidlo UNDOCK (1) a počkajte, kým nezhasne kontrolné svetlo IN USE (2).

Rada

- Alternatívne kliknutím na (Štart), (šípka) vedľa tlačidla Vypnúť a Zrušiť ukotvenie odpojte dokovaciu stanicu od svojho počítača VAIO.

- Ak stlačíte tlačidlo UNDOCK, kým je počítač VAIO v režime nízkej spotreby, počítač sa vráti do štandardného režimu.
  Keď sa počítač vráti do štandardného režimu, nezabudnite odpojiť dokovaciu stanicu od počítača. V opačnom prípade sa počítač môže stať nestabilný.

- Keď je váš počítač VAIO vypnutý, uistite sa, že indikátor IN USE nesvieti, potom odpojte konektor dokovacej stanice od počítača bez stlačenia tlačidla UNDOCK.

1. Uchopte konektor dokovacej stanice a vytiahnite ho z počítača VAIO.

Poznámka

- Neodpájajte dokovaciu stanicu od vášho počítača VAIO, keď svieti kontrolné svetlo IN USE.
  Môže to viesť k strate neuložených dát alebo poruche počítača. Uistite sa, že indikátor IN USE nesvieti a odpojte dokovaciu stanicu podľa vyššie uvedených krokov.
  Keď odpájate dokovaciu stanicu, kým je počítač v režime dlhodobého spánku alebo režime spánku, skontrolujte aj to, že nesvieti indikátor IN USE, a potom odpojte dokovaciu stanicu. Ak ste odpojili dokovaciu stanicu od počítača, kým svietil indikátor IN USE, vypnite počítač.

- Neodpájajte dokovaciu stanicu od vášho počítača VAIO, kým sa používajú vstavané zariadenia alebo zariadenia pripojené k dokovacej stanici, alebo je batéria takmer vyčerpaná.
  Môže to viesť k strate neuložených dát alebo poruche počítača.

- Pred odpojením dokovacej stanice od počítača VAIO zatvorte určité softvérové aplikácie, napríklad hry, softvér na prehrávanie videa alebo webové prehliadače.

- Vždy odpojte dokovaciu stanicu od počítača VAIO použitím prvého používateľského konta, s ktorým ste sa prihlásili k počítaču počas aktuálnej relácie. Ak prepnete svoje konto na konto iného používateľa pomocou funkcie rýchleho prepínania používateľov a dokovacia stanica je odpojená, môže nastať porucha počítača.
  Informácie o prepínaní používateľov pomocou funkcie rýchleho prepínania používateľov nájdete v dokumente Pomoc a technická podpora pre systém Windows.

- Ak nemôžete správne odpojiť dokovaciu stanicu od počítača VAIO, prečítajte si príslušnú tému v časti o odstraňovaní porúch. [Detaily]

Súvisiaca téma
Časti a ovládacie prvky na dokovacej stanici