Príručka používateľa počítača VAIO Typový rad SVZ1311

Referenčné informácie

# Poznámky o používaní diskov
<Modely vybavené optickou jednotkou>

Pri použití diskov v počítači VAIO dodržujte nasledujúce pokyny.

## Poznámky o prehrávaní diskov

- V závislosti od systémového prostredia môžete počas prehrávania DVD/BD/AVCHD pozorovať výpadky zvuku a/alebo snímok. Navyše niektoré disky sa nemusia dať prehrať vo vašom počítači VAIO.

- Počas prehrávania diskov:

- Zvýši sa záťaž procesora. Zatvorte všetky bežiace softvérové produkty okrem práve používaného softvéru na prehrávanie, aby bolo prehrávanie plynulejšie.

- Neprepínajte miesto výstupu medzi obrazovkou počítača a externým displejom.

## Poznámky k prehrávaniu diskov na iných prehrávačoch

- Niektoré prehrávače CD nemusia byť schopné prehrávať zvukové CD vytvorené na médiách CD-R alebo CD-RW.

- Niektoré prehrávače DVD nemusia byť schopné prehrávať DVD vytvorené na médiách DVD+R DL, DVD-R DL, DVD+R, DVD+RW, DVD-R, DVD-RW alebo DVD-RAM.

- Rekordéri nosičov Blu-ray Disc, ktoré podporujú iba BD-RE ver.1.0, nemôžu prehrávať nosiče BD-R alebo BD-RE vytvorené na vašom počítači VAIO. (Modely vybavené jednotkou Blu-ray Disc s DVD SuperMulti)

## Tipy na úspešný zápis

- Nepripájajte ani neodpájajte káble, ako napríklad napájací adaptér alebo napájací kábel, kým optická jednotka zapisuje dáta na disk.

- Neodpájajte dokovaciu stanicu od počítača VAIO, kým (dodávaná alebo voliteľná) optická jednotka zapisuje dáta na disk.

- Dokončenie procesu zápisu môže trvať dlhšie, než bol pôvodný teoretický odhad, lebo niektorý softvér zapisuje údaje a súčasne ich aj kontroluje.

- Sony neprijíma žiadnu zodpovednosť za prípadné straty a škody, ktoré sú spôsobené chybou zápisu.