Príručka používateľa počítača VAIO Typový rad SVZ1311

Úloha

# Inštalácia/vybratie batérie

Batériu vložte do otvoru na batériu na spodnej strane počítača VAIO.
Pred použitím počítača nezabudnite nainštalovať batériu.
Nepoužívajte počítač bez nainštalovania batérie, môže to spôsobiť poruchu počítača.

## Vloženie batérie

1. Vypnite počítač VAIO, odpojte napájací kábel a všetky prepojovacie káble a zatvorte veko s obrazovkou LCD.

1. Zarovnajte batériu s priečinkom pre batériu a vložte ju do priečinka.

1. Pevne zaskrutkujte osem skrutiek pomocou mince.

Dotiahnite štyri gumené skrutky (1), dve krátke kovové skrutky (2) a dve dlhé kovové skrutky (3).

## Vybratie batérie

1. Vypnite počítač VAIO, odpojte napájací kábel a všetky prepojovacie káble a zatvorte veko s obrazovkou LCD.

1. Odskrutkujte osem skrutiek pomocou mince.

Poznámka

- Buďte opatrní, aby ste nestratili skrutky.

1. Vyberte batériu.

Vsuňte svoj prst do výrezu, kde ukazuje šípka.
Potiahnite batériu a vyberte ju z priečinku pre batériu.
Rada

- Ak počítač VAIO nerozpozná batériu, stlačte a podržte stlačený vypínač batérie na spodku počítača približne na tri sekundy pomocou tenkého rovného predmetu (napríklad spinkou na papier). Ak sa tým problém nevyrieši, vyberte batériu a znova ju nainštalujte.
  Ak je k počítaču pripojená rozširujúca batéria (nie je súčasťou dodávky), vyberte rozširujúcu batériu. Ak sa tým problém nevyrieši, stlačte a podržte vypínač batérie približne na tri sekundy. Ak problém pretrváva, vyberte batériu a znova ju nainštalujte.

Poznámka

- Ak batériu vyberiete, kým je počítač VAIO zapnutý alebo v režime spánku a nie je pripojený k napájaciemu adaptéru, stratíte všetky neuložené údaje.
  Pred vybratím batérie vypnite počítač.

Súvisiaca téma
Nabíjanie batérie
Poznámky k používaniu batérie
Vypnutie počítača VAIO