Príručka používateľa počítača VAIO Typový rad SVZ1311

Referenčné informácie

# Používanie dotykového panelu

Posúvaním prsta po dotykovom paneli môžete premiestňovať ukazovateľ na obrazovke počítača.
Keď sa ukazovateľ nachádza na požadovanej položke alebo objekte, stlačením zóny ľavého alebo pravého tlačidla môžete vykonávať rôzne príkazy alebo zobrazovať ponuky.

1. Aktívna zóna

1. Zóna ľavého tlačidla

1. Zóna pravého tlačidla

1. Zóna zvislého posúvača

Rada

- Tvar dotykového panela sa líši v závislosti od zakúpeného modelu.

### Kliknutie

Posúvaním vášho prsta po aktívnej zóne umiestnite ukazovateľ, a keď sa ukazovateľ nachádza na požadovanej položke alebo objekte, jedenkrát stlačte zónu ľavého tlačidla.

### Dvojité kliknutie

Posúvaním vášho prsta po aktívnej zóne umiestnite ukazovateľ, a keď sa ukazovateľ nachádza na požadovanej položke alebo objekte, dvakrát stlačte zónu ľavého tlačidla.

### Kliknutie pravým tlačidlom

Posúvaním vášho prsta po aktívnej zóne umiestnite ukazovateľ, a keď sa ukazovateľ nachádza na požadovanej položke alebo objekte, jedenkrát stlačte zónu pravého tlačidla.
V závislosti od umiestnenia ukazovateľa sa môžu zobraziť rôzne ponuky so skratkami.

### Presunutie

Posúvaním vášho prsta po aktívnej zóne umiestnite ukazovateľ, a keď sa ukazovateľ nachádza na požadovanej položke alebo objekte, stlačte zónu ľavého tlačidla. Kým držíte stlačenú zónu ľavého tlačidla, posúvajte prst v aktívnej zóne.

### Presunutie a pustenie

Presuňte ikonu, napríklad súbor, do priečinka, okna alebo na ikonu softvéru a prestaňte prstom tlačiť na zónu ľavého tlačidla.
Prípadne dvakrát rýchlo ťuknite na ikonu, po druhom ťuknutí posuňte prst na požadované miesto a potom prst zdvihnite z aktívnej zóny.

### Vertikálne rolovanie

Ak sa chcete v aktívnom okne posúvať v zvislom smere, posúvajte dva prsty po aktívnej zóne nahor a nadol.
Alternatívne posúvajte svoj prst v zóne vertikálneho rolovania.

### Horizontálne rolovanie

Ak sa chcete v aktívnom okne posúvať vo vodorovnom smere, posúvajte dva prsty po aktívnej zóne v bočnom smere.

### Posun dozadu alebo dopredu bez pohybu ukazovateľa

V softvéri podporujúcom funkciu posunu dozadu a dopredu, napríklad vo webovom prehľadávači, položte tri prsty na aktívnu zónu a ich posúvaním v bočnom smere vykonávajte operácie posunu dozadu a dopredu bez pohybu ukazovateľa.
Listovaním prstami doľava sa vrátite na predchádzajúcu stranu a listovaním prstami doprava prejdete na nasledujúcu stranu.
Poznámka

- Funkcia posúvania a posun dozadu a dopredu nemusí fungovať v závislosti od používaného softvéru alebo nastavení dotykového panela.

Rada

- Podrobné informácie o používaní dotykovej obrazovky môžete získať v súbore pomocníka.

Súvisiaca téma
Zapnutie a vypnutie dotykového panela
Vypnutie funkcie ťukania na dotykovom paneli