Príručka používateľa počítača VAIO Typový rad SVZ1311

Úloha

# Pripojenie televízora s portom vstupu HDMI

K počítaču VAIO môžete pomocou kábla HDMI (nie je súčasťou dodávky) pripojiť televízor vybavený portom vstupu HDMI.
Ďalšie informácie o inštalácii a používaní nájdete v príručke dodanej s televízorom.

1. Do napájacej zásuvky zapojte napájací kábel televízora.

1. Jeden koniec kábla HDMI zapojte do portu výstupu HDMI [Detaily] na počítači VAIO a druhý koniec do televízora.

1. Vstup televízora nastavte na externý vstup.

Na televíznej obrazovke sa zobrazí obraz z počítača VAIO.
Poznámka

- Ak sa použije iný ovládač zariadenia ako od spoločnosti Sony, nezobrazí sa žiaden obraz a nebudete počuť žiaden zvuk. Pri aktualizácii vždy inštalujte ovládač zariadenia od spoločnosti Sony.

- Ak chcete počuť zvuk zo zariadenia zapojeného do portu výstupu HDMI, musíte zmeniť výstupné zvukové zariadenie. Podrobné pokyny nájdete v časti Zmena výstupného zvukového zariadenia. [Detaily]

- Port výstupu HDMI a port na monitor na počítači VAIO nemôžete používať naraz.

Rada

- Počítač VAIO je kompatibilný s normou HDCP (High-bandwidth Digital Content Protection) a dokáže šifrovať prenosový kanál videosignálu na účely ochrany autorských práv, čo umožňuje sledovať rôznorodý kvalitný obsah chránený autorskými právami.

- Svoj TV môžete pripojiť k výstupnému portu HDMI na (dodávanej alebo voliteľnej) dokovacej stanici [Detaily] pripojenej k vášmu počítaču VAIO. Ak chcete zobraziť obrazy na TV, musíte zmeniť grafický režim na Režim externého displeja (External Display mode). [Detaily]

Súvisiaca téma
Voľba režimu displeja
Používanie funkcie viacerých monitorov
Zmena rozlíšenia (veľkosti) obrazu na obrazovke
Zmena rozlíšenia (veľkosti) obrazu na zariadení pripojenom pomocou kábla HDMI
Pripojenie externého displeja alebo projektora
Voľba grafického režimu