Príručka používateľa počítača VAIO Typový rad SVZ1311

Úloha

# Šifrovanie údajov pomocou TPM (Infineon TPM Professional Package)
<Modely vybavené bezpečnostným čipom TPM>

Svoje údaje môžete zašifrovať a obnoviť pomocou funkcie Trusted Platform Module (TPM) balíka Infineon TPM Professional Package.
Pred použitím balíka Infineon TPM Professional Package nakonfigurujte nastavenia podľa nasledujúcich krokov.

1. Zapnite počítač VAIO a opakovane stláčajte kláves F2, kým nezmizne logo VAIO.

Zobrazí sa obrazovka s nastaveniami BIOS. Ak sa obrazovka nezobrazí, reštartujte počítač a skúste to znova.

1. Stlačením klávesu alebo vyberte kartu Security a zmeňte nastavenie Change TPM State na hodnotu Enable.

1. Pomocou klávesu alebo zvoľte Exit, zvoľte Exit Setup a potom stlačte kláves Enter.

1. Po reštartovaní počítača VAIO v potvrdzovacom okne zvoľte Execute a potom stlačte kláves Enter.

1. Prihláste sa do svojho počítača VAIO ako používateľ s oprávneniami správcu a kliknite dvakrát na inštalačný súbor v priečinku C:\Infineon\setup.exe.

Spustí sa inštalácia balíka Infineon TPM Professional Package.
Po dokončení inštalácie kliknutím na položky (Štart), Všetky programy, Infineon Security Platform Solution a Help otvorte súbor pomocníka a nakonfigurujte nastavenia podľa potreby.
Ak chcete po nastavení zašifrovať svoje údaje aplikáciou Infineon TPM Professional Package, prečítajte si časť Poznámky o šifrovaní údajov (Infineon TPM Professional Package). [Detaily]
Poznámka

- Nezabudnite inicializovať TPM pomocou balíka Infineon TPM Professional Package, ak používate súčasne BitLocker aj Infineon TPM Professional Package.

- Nezabudnite si zaznamenať svoje heslo, aby ste ho nezabudli keď inicializujete TPM, a držte ho v tajnosti pred ostatnými používateľmi.
  Ak zabudnete heslo, už nebudete môcť obnoviť údaje zašifrované nástrojom TPM.

- Nezabudnite zálohovať súbory vytvorené počas inicializácie TPM (automatická bezpečnostná kópia, token na núdzové obnovenie, token na vynulovanie hesla, súbor s tajným kľúčom na vynulovanie hesla atď.). Bezpečnostné kópie držte v bezpečí pred ostatnými používateľmi.
  Ak stratíte tieto súbory, môže sa stať, že nebudete môcť používať funkcie ako obnovenie nastavení TPM alebo vynulovanie hesla.

- Ak vykonávate inicializáciu používateľa, po dokončení sprievodcu inicializáciou používateľa vždy nastavte priečinok na automatické zálohovanie a začiarknutím poľa Run automatic backup now aktualizujte záložné súbory.
  Ak nedodržíte tieto pokyny, obnovenie údajov zo záložných súborov môže byť neúspešné.

- Záložný súbor (heslo na obnovenie) pre aplikáciu BitLocker sa nevytvára v balíku Infineon TPM Professional Package.