Príručka používateľa počítača VAIO Typový rad SVZ1311

Úloha

# Obnovenie nastavení z médií pre obnovenie systému

Ak sa údaje uložené v oblasti na obnovenie poškodili alebo vymazali, môžete nastavenia počítača VAIO obnoviť pomocou médií pre obnovenie systému. Obnovenie pomocou médií pre obnovenie systému však trvá dlhšie ako pomocou oblasti na obnovenie.

1. Ak svoj počítač VAIO obnovujete pomocou Médií pre obnovenie systému (optické disky) v prípade modelov bez vstavanej optickej jednotky, pripojte externú optickú jednotku (nie je súčasťou) k počítaču. [Detaily]

Ak bola externá optická jednotka dodaná s napájacím adaptérom, zapojte napájací adaptér do napájacieho zdroja.
Poznámka

- Ak je počítač VAIO vybavený portom USB, ktorý je kompatibilný so štandardom USB 2.0, pripojte zariadenie USB k tomuto portu.

1. Kým je počítač v štandardnom režime, vložte do optickej jednotky príslušný disk alebo pripojte jednotku USB flash k portu USB na počítači VAIO.

Poznámka

- Ak je počítač VAIO vybavený portom USB, ktorý je kompatibilný so štandardom USB 2.0, pripojte zariadenie USB k tomuto portu.

1. Vypnite počítač VAIO a znova ho zapnite.

Ak používate externú optickú jednotku alebo pamäťové zariadenie USB, opakovane stláčajte kláves F11, kým nezmizne obrazovka s logom VAIO.
Zobrazí sa obrazovka Windows Boot Manager.
Ak sa obrazovka nezobrazí, reštartujte počítač a skúste to znova.

1. Stlačením klávesu alebo vyberte položku Start VAIO Care Rescue a stlačte kláves Enter.

Rada

- Ak sa zobrazí okno výberu zobrazovaného jazyka, vyberte požadovaný jazyk a kliknite na tlačidlo OK.

1. Vyberte položku Spustiť sprievodcu obnovením (Start recovery wizard).

1. Postupujte podľa pokynov na obrazovke.

Poznámka

- Ak chcete využívať funkcie na šifrovanie pevného disku, vypnite Rapid Wake vykonaním vlastného obnovenia systému, aby nezostali nezašifrované údaje v počítači VAIO.

Rada

- Ak chcete vykonať vlastné obnovenie, vyberte položku Nástroje (Tools) a kliknite na položku Spustiť pokročilého sprievodcu obnovou (Start advanced recovery wizard).

- Ak nastavenia počítača VAIO nemôžete obnoviť pomocou jednotky USB flash, pripojte jednotku k inému portu USB na počítači a skúste nastavenia počítača obnoviť znova.

Súvisiaca téma
Informácie o obnovení
Vytváranie médií pre obnovenie systému
Obnovenie z oblasti na obnovenie
Poznámky k obnoveniu