Príručka používateľa počítača VAIO Typový rad SVZ1311

Úloha

# Začatie komunikácie v bezdrôtovej sieti LAN

Pomocou aplikácie VAIO Smart Network môžete v bezdrôtovej sieti LAN nadviazať komunikáciu medzi počítačom VAIO a prístupovým bodom (nie je súčasťou dodávky). Skôr než bezdrôtovú sieť LAN začnete používať, skontrolujte, či je prístupový bod zapnutý a v prevádzke.
Pokyny týkajúce sa správneho používania si môžete prečítať v časti Pred používaním bezdrôtovej siete LAN. [Detaily]

1. Kliknite na tlačidlo (Štart) a položky Všetky programy a VAIO Smart Network alebo kliknite na ikonu (ikona aplikácie VAIO Smart Network) v oblasti oznámení pracovnej plochy.

1. Skontrolujte, či sú prepínače vedľa položiek Bezdrôtové funkcie (Wireless Functions) a Wireless LAN nastavené na možnosť On.

Ak je nastavený na možnosť Off, kliknutím nastavte možnosť On.
Rada

- Skontrolujte, či svieti indikátor WIRELESS [Detaily].

- Ak sa v okne VAIO Smart Network zobrazuje položka Wi-Fi Direct, možno používať funkciu Wi-Fi Direct. Ďalšie informácie nájdete v súbore Pomocníka, ktorý je súčasťou aplikácie VAIO Smart Network.

1. V okne aplikácie VAIO Smart Network vyberte režim, ktorý vyhovuje bezdrôtovej sieti LAN.

Ďalšie informácie o jednotlivých úkonoch nájdete v súbore Pomocníka, ktorý je súčasťou aplikácie VAIO Smart Network.

1. Kliknite na ikonu alebo (ikona siete) v oblasti oznámení pracovnej plochy.

1. Vyberte požadovaný prístupový bod a kliknite na tlačidlo Pripojiť.

Po vytvorení pripojenia sa v poli vybratého prístupového bodu bezdrôtovej siete zobrazí text Pripojené.
Ak požadovaný prístupový bod nemôžete nájsť, kliknite na ikonu (Obnoviť).
Ak sa zobrazí okno na zadanie kľúča zabezpečenia [Detaily], zadajte požadovaný kľúč zabezpečenia a kliknite na tlačidlo OK. V kľúčoch zabezpečenia sa rozlišujú malé a veľké písmená.
Poznámka

- Ak je v modeloch kompatibilných s normou IEEE 802.11a/b/g/n zapnutá iba funkcia bezdrôtovej siete LAN 2,4 GHz, počítač VAIO sa nemôže pripojiť k prístupovému bodu bezdrôtovej siete LAN v pásme 5 GHz. Takisto ak je zapnutá iba funkcia bezdrôtovej siete LAN 5 GHz, počítač sa nemôže pripojiť k prístupovému bodu bezdrôtovej siete LAN v pásme 2,4 GHz.
  Ak je v modeloch kompatibilných s normou IEEE 802.11b/g/n vypnutá funkcia bezdrôtovej siete LAN 2,4 GHz, počítač sa nemôže pripojiť k prístupovému bodu. Počítač sa takisto nemôže pripojiť k prístupovému bodu bezdrôtovej siete LAN v pásme 5 GHz.

- Pred začatím komunikácie prostredníctvom bezdrôtovej siete LAN môže chvíľu trvať, kým sa prístupový bod bezdrôtovej siete LAN vyhľadá a kým sa k nemu počítač pripojí.

Rada

- Keď zadaním kľúča zabezpečenia pripojíte počítač VAIO k prístupovému bodu, prístupový bod sa zaregistruje v počítači. Pri nasledujúcich pripojeniach už nemusíte zadávať kľúč zabezpečenia.

## Kontrola stavu pripojenia k bezdrôtovej sieti LAN

Ak chcete skontrolovať stav pripojenia k bezdrôtovej sieti LAN, napríklad prístupový bod, ktorý je momentálne pripojený k počítaču VAIO, presuňte ukazovateľ myši na ikonu alebo (ikona siete) v oblasti oznámení pracovnej plochy.
Súvisiaca téma
Informácie o normách bezdrôtovej siete LAN
Pred používaním bezdrôtovej siete LAN
Zastavenie komunikácie v bezdrôtovej LAN
Poznámky o používaní funkcie bezdrôtovej siete LAN
Informácie o kľúči zabezpečenia bezdrôtovej siete LAN